Source: https://www.porada.sk/archive/index.php/t-406.html?s=5ab87ef9d197eedd6e4dd30b1968af5a
Timestamp: 2020-07-10 09:22:43+00:00
Document Index: 13349370

Matched Legal Cases: ['§ 22', '§ 131', '§ 128', '§ 128', '§ 137', '§ 138']

Odvody po 1.7.2004 [Archív] - PORADA.sk
Odvody po 1.7.2004
09.06.04,09:16
Viete prosím niekto priemernú mzdu v národnom hospodárstve za rok 2003
z ktorej sa následne odvíjajú maximálne vymeriavacie základe na platenie odvodov od 1.7.2004? A aké sú tie maximálne VZ pre jednotlivé druhy od 1.7.2004?
09.06.04,09:37
Pozri: Podnikanie/Všymli ste si......
09.06.04,09:58
V roku 2003 priem.nominálna mesačná mzda dosiahla úroveň 14 365,- Sk / podľa Štatistického úradu SR, tiež pozri Príjmy a mzdy č.7/2004 str. 21/ . Keď to ešte niekto potvrdí, tak to bude asi pravda. Pekný deň.
09.06.04,12:42
Po š tvrdé y to som dávno nevidel.... :-)
09.06.04,16:22
Choď na e-noviny tam máš články ku tejto problematike, aj ako vzrastie životné minimum od 1.7.2004 a čo sa všetko zmení.
09.06.04,20:17
mlyn16, asi by som mal byť ticho ale neodpustím si, prečo posielate dariu na ten úžasný server, kde si možno prečítať maximálne ak nejaké chabé prevzaté články zo SME ?
Tu na Porade k tomu máme tému
http://www.porada.sk/showthread.php?t=356
10.06.04,06:19
Suhlasim s p. Mihálom, neverim, ze by na PORADE chybali nejake novinky, vzdy tu najdem to co potrebujem :)
10.06.04,06:20
Braňo:.....na chlapa si dost vsimavy:).......
10.06.04,07:01
Chlapi sú zásadne všÝmaví :-)
10.06.04,08:13
Všýmaví možno, ale všímaví len niektorí
10.06.04,16:20
Pán Mihál , keď nepripustite odvolanie sa na inú stránku tak trochu informáciií .
predčasný starobný dôchodok - zvýši sa najnižší možný z 5053 na 5413,-Sk
Príspevok za optrovanie 5412 z 5052 Sk
kompenzačné príspevky z 21 050 na 22 550 Sk
príspevok na osobnú asistenciu , a mnoho iných zmien
Rodičovský príspevok z 3790 na 4050 ,a ak rodič popri starostlivosti o dieťa pracuje , a nedá dieťa do škôlky príspevok z 1200 na 1280,-Sk
Ženy na MD s príjmom nad 13511 Sk budú mať dávku 7574,-
Od 1.7. ak zárobok bude vyšší ako 14365 bude mať 8064,-Sk MD / 55% z VZ/
od 1.7. zmena max.VZ 43 095 ,-Sk
10.06.04,16:25
VZ od 1.7.2004 bude vo výške 43 095 Sk bolo 40533,-Sk
10.06.04,16:58
Pani mlyn16, treba oceniť námahu, ktorú ste si dali pri prepisovaní tých informácií... Pekný deň Vám prajem a nehnevajte sa na mňa, správcovia dashofera ma už niekoľkokrát "vytočili" svojim prístupom pri preberaní neoverených a často chybných informácii...A je dosť trápne, keď portál s takými ambíciami ako sú oni, nedokážu priniesť vlastné príspevky ale temer všetko preberajú z novín...Omnoho sympatickejší je v tomto eTrend, keď už.
11.06.04,13:04
Dobrý deň pán Mihál, sledujem Vaše príspevky a zdajú sa mi spolu s "ekin" ako najfundovanejšie, mám na Vás jednu otázku , Chcel by som zistiť aké sú resp. budú odvody do soc. poisťovne od 01.01.05 podľa zákon 461/2003 par.131 ods.1 a2 na starobné poistenie v % z vymeriavacieho základu pre tieto osoby:
-zamestnanec ktorý nie je sporiteĺom zo zákona 43/2003
- zamestnanec, ktorý je sporiteľom zo zákona 43/2003
- zamestnávateľ za zamestnanca po 01.01.05 ktorý nie je sporiteľom
- zamestnávateľ -//- ktorý je sporiteľom
-povinne dôchodkovo poistená SZČO, ktorá nie je od 01.01.05 sporiteĺom
- povinne dôchodkovo poistená SZČO, ktorá je je od 01.01.05 sporiteĺom
-dobrovoľne dôchodkovo poistená osoba, ktorá nie je od 01.01.05 sporiteľom
- dobrovoľne -//- ktorá je sporiteľom
- štát za určený okruh osôb, ktoré nie sú sporiteľmi
- štát -//- , ktoré sú sporiteľmi
-sociálna poisťovňa za poberateľov invalidných dôchodcov, ktorí nie sú sporiteľmi
-soc. poisť. -//- ktorí sú sporiteľmi
11.06.04,20:46
Nno, to si musím v práci vybrať týždeň dovolenky, kým to napíšem...
14.06.04,06:01
To by som nechcel, myslel som si, že to nie je až také zložité, neviem kde to mám hladať pozeral som do zákona 43/2004 , ale tam sú odvody iba 4% a 16% a 20% to nerieši moju otázku. No škoda, ale ak sa Vám to poadrí niekde zistiť dajte vedieť , pekný deň.
14.06.04,07:59
Tak poďme na to. Stačilo si nájsť zákon č.43/2004, napríklad
Zákon 43/2004 o starobnom dôchodkovom sporení
§ 22 Sadzba príspevkov
a) zamestnávateľa 9 % z vymeriavacieho základu,
b) samostatne zárobkovo činnú osobu povinne zúčastnenú na starobnom dôchodkovom sporení 9 % z vymeriavacieho základu,
c) dobrovoľne zúčastnenú osobu na starobnom dôchodkovom sporení 9 % z vymeriavacieho základu,
d) štát 9 % z vymeriavacieho základu,
e) Sociálnu poisťovňu 9 % z vymeriavacieho základu.
Zákon 461/2003 o sociálnom poistení v znení platnom od 1.1.2005:
§ 131 Sadzby poistného na starobné poistenie
(1) Sadzba poistného na starobné poistenie je pre
a) zamestnanca, ktorý nie je sporiteľ podľa osobitného predpisu, 4 % z vymeriavacieho základu,
b) zamestnávateľa za zamestnanca, ktorý nie je sporiteľ podľa osobitného predpisu, 14 % z vymeriavacieho základu,
c) povinne dôchodkovo poistenú samostatne zárobkovo činnú osobu, ktorá nie je sporiteľ podľa osobitného predpisu, 18 % z vymeriavacieho základu,
d) dobrovoľne dôchodkovo poistenú osobu, ktorá nie je sporiteľ podľa osobitného predpisu, 18 % z vymeriavacieho základu
e) štát za fyzické osoby uvedené v § 128 ods. 5, ktoré nie sú sporitelia podľa osobitného predpisu, 1) 18 % z vymeriavacieho základu,
f) Sociálnu poisťovňu za poberateľov invalidného dôchodku, ktorí nie sú sporitelia podľa osobitného predpisu, 1) 18 % z vymeriavacieho základu.
a) zamestnávateľa za zamestnanca, ktorý je sporiteľ podľa osobitného predpisu, 5 % z vymeriavacieho základu,
b) povinne dôchodkovo poistenú samostatne zárobkovo činnú osobu, ktorá je sporiteľ podľa osobitného predpisu, 9 % z vymeriavacieho základu,
c) dobrovoľne dôchodkovo poistenú osobu, ktorá je sporiteľ podľa osobitného predpisu, 9 % z vymeriavacieho základu,
d) štát za fyzické osoby uvedené v § 128 ods. 5, ktoré sú sporitelia podľa osobitného predpisu, 1) 9 % z vymeriavacieho základu,
e) Sociálnu poisťovňu za poberateľov invalidného dôchodku, ktorí sú sporitelia podľa osobitného predpisu, 1) 9 % z vymeriavacieho základu.
§ 137 Sadzba poistného do rezervného fondu solidarity
a) zamestnávateľa 4, 75 % z vymeriavacieho základu,
b) povinne dôchodkovo poistenú samostatne zárobkovo činnú osobu 4, 75 % z vymeriavacieho základu,
c) dobrovoľne dôchodkovo poistenú osobu 4, 75 % z vymeriavacieho základu
d) štát 2 % z vymeriavacieho základu.
14.06.04,09:04
Chcela by som sa opýtať v akej výške budem platiť odvody od 01.07.04,
keď som v roku 2003 mala paušálnu daň.
Budem platiť tak ako do 30.06.04, alebo je tam nejaká zmena ?
14.06.04,10:33
Pani Viera - doplňte, či ste mali aj v roku 2002 paušálnu daň.
14.06.04,10:43
Áno, aj v roku 2002 som mala paušálnu daň.
14.06.04,10:54
Sociálne poistenie - Povinnosť poistenia je v prípade, že príjem z podnikania bol vyšší ako 72960 Sk, vo Vašom prípade pôjde o príjem, ktorý ste uviedli v priznaní k pauš.dani na rok 2003 - podávali ste ho v marci 2003 - a fakticky to bol skutočný príjem z roka 2002. Takže ak Váš príjem v roku 2002 (!) bol vyšší, ako 72960 Sk, ste povinne poistená na S.P. od 1.7.2004.
Vymeriavací základ od 1.7.2004 bude 6080 Sk. A to preto, lebo v prípade SZČO ktorá zaplatila za rok 2002 paušálnu daň, nemožno hovoriť o „polovici pomernej časti základu dane z príjmov“, pretože nič také v jej prípade neexistuje. Pretože podľa § 138 odsek 11 zákona je vymeriavací základ najmenej vo výške minimálnej mzdy, bude mať takáto SZČO vymeriavací základ vo výške 6080 Sk.
14.06.04,11:13
A pokiaľ ide o zdravotné poistenie - VZ od 1.7.2004 by podľa môjho názoru (bez záruky, overte si vo Vašej zdr.poisťovni) 3000 Sk, pretože zo zákona vypadli ustanovenia, špeciálne sa týkajúce paušálnikov...
Doplnené 17.6. - doporučujem si pozrieť poradňu na www.vszp.sk (http://www.vszp.sk), ich právnik Kopecký tam pokiaľ ide o bývalých paušálnikov tvrdí, že po 1.7. pokračujú v tých istých platbách, ako majú do 30.6. !
14.06.04,11:15
Pán Mihál , veľmi pekne ďakujem za odpoveď.
17.06.04,07:51
J.M - zdravím:)
sú tu kdesi na servri či osobitne ako tema uvedené správne % odvodov - myslím nejakú tabuľku pre OSZC i zamestnavatelov a zamestnancov..a tiez sposob zaokr. prípadne výpoctu?
Viem, ze inde su, ale..... tuna nie? ;)
17.06.04,08:04
Zdravím ekin,
v tomto čase Č určite v komplexnej ucelenej podobe nie sú. Richard na tom myslím pracuje, žeby sme mu pomohli ?
17.06.04,08:10
veru tak, ved podnikatelia si uz zvykaju sem chodit ako na prve miesto..a co tu nenajdu, hladaju inde.. Tak prečo nie? Aspon ten zaklad..Tiez si myslim, ze by richard mohol uviest odvolavky na ine stranky, suvisiace s nasou problematikou drsr.sk..a podobne, alebo napr. zverejnit tuna nové čísla účtov na preddavky, a podobne..
ale mozno to tu uz kdesi je, len ja sa este stale nedostanem k tomu, aby som preluskala celu poradu..Mám časové absencie, akosi to nevychadza..:-(
17.06.04,13:28
Pán Mihál, včera som bola v sociálnej poisťovni a musela som sa odhlásiť z povinného poistenia. Pretože vraj tým, že som mala v rokoch 2002 a 2003 paušálnu daň a nepodávala som priznanie v roku 2004, za rok 2003 som mala fakticky nulový príjem. Pritom môj príjem v obidvoch obdobiach bol vyšší ako 72960,- Sk. Teraz sa môžem od 01.07.04 prihlásiť do poisťovne ako dobrovoľný platiteľ poistného. Dúfam, že o nejaký čas mi povedia, že som predsa mala povinnosť platiť a potom si vyžiadajú aj penále. Už raz sa mi to stalo...
17.06.04,13:32
V tomto prípade to považujem za celkom príjemný výklad zákona zo strany SP. Ak si chcete byť istá, žiadajte od SP potvrdenie, že nemáte povinnosť poistiť sa na papieri, a potom ste krytá pri budúcich kontrolách.
17.06.04,19:52
Veľmi zaujímavý príspevok od "viera". Mám presne ten istý prípad so synom. V rokoch 2002 aj v r.2003 bol plátca paušálnej dane. Keď som sa bol ja pýtať na soc.poisťovni ako to bude s jeho odvodmi po 1.7.2004 za predpokladu, že mal vyšší príjem v týchto rokoch ako tých spomínaných cca 72000, bolo mi povedané, že má napísať čestné prehlásenie, že v roku 2003 mal príjem väčší ako cca 72000 a bude povinne poistený v SP.
Teraz si vyber!!!
17.06.04,19:58
pokiaľ sa týka odvodov tzv. paušálnikov do zdravotnej poisťovni, je to presne tak, ako napísal p.Mihál vo svojom príspevku. až do 30.6.2005 platia tie odvody, ako doteraz. /Dal som na VšZP dotaz a prišla mi odpoveď tohoto znenia/.
18.06.04,06:16
Dnes ráno som zaregistroval v rozhlase zprávu, že daňovníci, ktorí v roku 2003 mali paušálnu daň, od 1.7.2004 nie sú povinný sa registrovať v SP. TO je super!!!
18.06.04,07:30
Paušálnici, pozrite
http://www.sme.sk/clanok-1646052.html
Od 1.7.2004 nie je ten, kto za rok 2003 podal priznanie k paušálnej dani,
povinne poistený na sociálne poistenie. Na zdravotné poistenie platí po 1.7.2004 rovnako, ako do 30.6.2004
18.06.04,16:59
teda kolegovia, co mi bolo doposial jasne o "pausalnikoch", ste tak dokonale poprehadzovali, ze zrazu uz neviem, co mi bolo jasne a čo dalej.
Vedela som len jedno: no problem a .... teraz toto!! "Taky malý zmatok" si môzem zaspievat spolu s Rážom...:(
18.06.04,17:06
ekin, ja si práve naopak myslím, že teraz je to "no problem". V každom prípade živnostník, ktorý podnikal v roku 2003 na základe paušálnej dane je od 1.7.2004 oslobodený od registrácie v SP a v nadväznosti na to, nemusí platiť do SP odvody. Iba ak by sa chcel dobrovoľne prihlásiť. /ale kto by chcel dnes navyše platiť do odvodov 2017,-Sk ???/
18.06.04,17:10
ešte jedna poznámočka k príspevku p.Mihála:
tí, čo podnikali na základe paušálnej dane nemuseli za rok 2003 podávať daňové priznanie.Práve z tohoto titulu SP pristúpila k tejto variante, že nevedia zistiť ich príjmy za rok 2003.
18.06.04,17:36
juko, veru tak...nebol problem, tak som to hodila za hlavu a pausalnici sa tesili, ze usetria za jeden rok...a teraz ste mi to trosku poplietli :-)
OK, takze aj nadalej "no problem"..aspon v jednej veci...v tych ostatnych, to len uvidim :-)
29.06.04,08:23
Správa zo zbierky zákonov SR:
čiastka 157, opatrenie MPSVR SR o ustanovení súm životného minima.
Okrem iného sa s účinnosťou od 1.7.2004 mení "základná" suma z 4210 na 4580 Sk.
Najzaujímavejšie dôsledky:
1. Nezdaniteľná časť pre rok 2005 bude namiesto 80832 Sk ročne - 87936 Sk ročne, namiesto 6736 Sk mesačne 7328 Sk mesačne.
2. Predčasný starobný dôchodok - ak má byť žiadateľovi, ktorý oň požiada počnúc 1.7.2004 priznaný, tak jeho suma musí byť vyššia, ako 5496 Sk.
03.03.05,07:32
Prosím ešte o radu ohľadne paušálnej dane.
Som zamestnanec a zároveň SZČO (od 03. 2003). Na rok 2003 som platil paušálnu daň (príjmy som odhadoval). Odvody do soc. aj do zdrav. poisťovne mi platil len zamestnávateľ. V roku 2004 som daňové priznanie nepodával. Ako je to s platením odvodov do zdravotnej poisťovňe po 1. 7. 2004 ? Vtedy mi na sociálnej poisťovni povedali, že keďže som priznanie nepodával a platí za mňa aj zamestnávateľ, neplatím ako SZČO aj naďalej. V zdravotnej poisťovni mi ale včera jedna nová pracovníčka tvrdila, že som mal v júli doniesť to staré priznanie za r. 2003 ( v ktorom sú len odhadnuté a nie reálne príjmy) a že mi podľa toho mali byť vymerané odvody. Dokonca po telefonickej konzultácii tvrdila, že som mal podávať v r. 2004 akési "opravné" daňové priznanie podľa skutočných príjmov (čo je podľa mňa úplný nezmysel). Kde môžem zistiť ako to v skutočnosti je ?
03.03.05,11:26
Mám kontrolu na odvody do zdravotnej poisťovne v dvoch firmach od roku 2002 po 2004 včítane. V roku 2002 sme mali jednu pracovníčku na mesiac na neplatenom volne v zahraničí a potom tam aj ostala a pracovný pomer bol s ňou ukončený. Problém je v tom, že jej za ten mesiac neboli stiahnuté žiadne odvody, lebo nemala žiadnu mzdu. Mala si platiť sama, alebo sme mali platiť ako firma my odvod aj za zamestnanca aj za zamestnavateľa z min. určeného VZ.
Poisťovňa nám to chce dať do nedoplatku, má pravdu? I keď si myslím že áno, neexistuje spôsob ako sa z toho vyvliecť? Ďakujem za každú múdru kapustnú hlávku...